**Studenac otvorio jubilarnu 50. trgovinu u Splitu**

*Studenac se iz dalmatinskog lanca trgovina i uspješnog obiteljskog poslovanja razvio u vodećeg maloprodajnog igrača s više od 1.400 trgovina diljem Hrvatske i Slovenije*

**Split, 28. ožujka -** Studenac, najrasprostranjeniji i najbrže rastući maloprodajni lanac u Hrvatskoj, otvorio je vrata svoje jubilarne 50. trgovine u Splitu. Trgovina se nalazi na gusto naseljenom i frekventnom Mažuranićevom šetalištu, a prostire se na 350 kvadratnih metara. Kako se radi o lokaciji u srcu stambenog i poslovnog dijela grada, dio ponude su i TO GO asortiman s HOT DOG odjelom i aparatom za kavu te bogati pekarski program s dnevno svježe pečenim kruhom.

Ovaj važan iskorak još je jedan dokaz snažnog i kontinuiranog rasta Studenca te posvećenosti jačanju jedinstvenog koncepta trgovine usmjerene prema zadovoljavanju svakodnevnih potreba kupaca koji sve češće zahtijevaju praktičnost kupovine.

Dok se mreža trgovina širi diljem Hrvatske i preko granica, otvorenjem nove trgovine u Splitu kompanija dodatno učvršćuje svoju poziciju u Dalmaciji, regiji u kojoj je prije gotovo 35 godina započela svoj put. Studenac danas u samom Splitu zapošljava 300 djelatnika. U Splitsko-dalmatinskoj županiji broji njih čak 1.200, a tijekom nadolazeće sezone na ovom će području Studenac zaposliti još čak 500 novih djelatnika.

„Naš cilj je biti što bliže kupcima, a upravo u Dalmaciji smo izgradili temelje poslovanja koje danas nastavljamo jačati i razvijati. Ponosni smo na to što svaki naš korak rasta prati i strateško ulaganje u kvalitetu usluge, modernizaciju trgovina i unaprjeđenje asortimana. Otvaranjem 50. trgovine u Splitu potvrđujemo našu predanost regiji u kojoj smo definirali viziju daljnjeg širenja u Hrvatskoj i izvan nje“, izjavila je **Ana Katalinić**, direktorica prodaje u Studencu.

Studenac je u proteklih nekoliko godina prošao značajnu transformaciju te organskim rastom i konsolidacijom tržišta postao najrasprostranjeniji i najbrže rastući trgovački lanac u Hrvatskoj. Tako se iz dalmatinskog lanca trgovina i uspješnog obiteljskog poslovanja razvio u vodećeg maloprodajnog igrača s više od 1.400 trgovina diljem Hrvatske i Slovenije.

Uz kontinuirano širenje mreže, kompanija intenzivno ulaže u unaprjeđenje usluge i ponude, digitalizaciju poslovanja i logističku infrastrukturu, čime svojim kupcima omogućava još praktičniju, jednostavniju i bržu kupnju. S tim ciljem, Studenac ulaže i oko 20 milijuna eura u opremanje dvaju novih logističko-distributivnih centara. Radi se o objektu u Velikoj Gorici koji će svoja vrata otvoriti u rujnu ove godine, te o objektu u modernom kompleksu VGP Park Split koji će postati operativan u prvoj polovici 2026. godine.

**Kontakt za medije:**

Tatjana Spajić

Direktorica korporativnih komunikacija Studenca  
[tatjana.spajic@studenac.hr](mailto:tatjana.spajic@studenac.hr)

Ružica Ilak, Pragma komunikacije za Studenac

+385 91 118 6186

[studenac@pragma.hr](mailto:studenac@pragma.hr)

**O Studencu:**

Studenac je hrvatski maloprodajni lanac osnovan 1991. godine u Omišu.

Od 2018. godine, kada je započela sveobuhvatna transformacija poslovanja kompanije obilježena brojnim akvizicijama i organskim rastom diljem Hrvatske, Studenac započinje svoj put prema današnjoj poziciji trgovačkog lanca s najvećim brojem trgovina na tržištu.

Studenac se ponosi praktičnim i dostupnim trgovinama koje zadovoljavaju svakodnevne potrebe kupaca, odražavajući svoju usmjerenost na kupca kroz prepoznatljivu ponudu i jedinstveni koncept „I sitno i bitno“. Nastavno na kontinuirani rast i inovacije koje se temelje na jedinstvenom formatu susjedske trgovine, Studenac se pozicionirao kao vodeći lanac na hrvatskom maloprodajnom tržištu. Zahvaljujući procesima digitalizacije poslovanja koji su danas ugrađeni u DNK Studenca, kompanija je danas jedna od najbrže rastućih sudionika u širenju hrvatskog prehrambenog sektora.

U proteklih šest godina, tvrtka je više nego utrostručila broj svojih trgovina, zaključivši deset značajnih akvizicija koje su rezultirale preuzimanjem preko 700 trgovina te otvorivši više od 400 trgovina organskim rastom.

Krajem 2024. godine, tvrtka je upravljala s oko 1.400 trgovina diljem Hrvatske i zapošljavala preko 6.700 djelatnika. Studenac je tako učvrstio svoju prisutnost u lokalnim zajednicama, od urbanih centara poput Zagreba i Splita do ruralnih regija s nižom gustoćom stanovništva.

Od 2018. godine, Studenac je u vlasništvu fonda kojim upravlja tvrtka Enterprise Investors, jedan od najvećih investicijskih fondova privatnog kapitala u Srednjoj i Istočnoj Europi.